Nominalización en francés

La nominalización en francés ye la formación en substantivo d'una palabra que no perteneixe orichinariament a esta categoría, sobre tot un verbo u un adchectivo.

 Nominalización de verbos 
En la nominalización de los verbos se gosa fer a partir de la suya radiz en infinitivo, a la que s'anyade un sufixo. Manimenos tamién se puede fer derivacions sin sufixos, formando substantivos verbals rizotonicos.

 Nombres d'acción 
 Substantivos verbals rizotonicos 
A partir d'un verbo en infinitivo se tira la desinencia que indica esta forma verbal, encara que tamién se puede dar lo caso que lo verbo s'haiga formau a partir d'un substantivo preexistent con esta forma:
Aider > aide.
Appeler > appel.
Arrêter > arrêt.
Demander > demande.
Marcher > marche.
Offir > offre.
Éveiller > éveil.
Réveiller > réveille.
Poser > pose.
Se reposer > repos.
Tourner > tour.
Retourner > retour.

 Infinitivos 
Lo infinitivo puede dar nombre a l'acción:
Dîner > dîner. Jacky Girardet, Jean-Marie Cridlig: Panorama Plus 1 Méthode de français. Santillana-Clé International, 1996, p 176.

 Participios 
Lo participio pasau d'un verbo, que expresa lo resultau de l'acción, tamién expresa lo nombre d'esta acción. Lo nombre de l'acción con este sufixo ye de chenero feminín Élodie Heu: Le nouvel édito. Niveau B1. Les Éditions Didier, 2012, pp 41-42.:
Entrer > entrée.
Arriver > arrivée.
Sortir > sortie.
Tomber > tombée du jour (en la mes gran part de los casos se diz chute).

A vegadas un participio irregular fosilizau ye dificir de reconoixer:
Cheoir ("cayer") > chute ("caita").
Entordre > entorse.

Lo participio pasau occitán -ada de muitas palabras ampradas por lo francés s'adaptó como -ade, que a la vegada tamién sirvió pa adaptar palabras derivadas de participios en galaicoportugués, castellano, italiano y luengas relacionadas, por lo que se trobará en lusismos, castellanismos y italianismos. Este sufixo d'orichen participial se fació productivo en francés, y lochicament las formas creyadas son femininas:
Baigner > baignade.
Dérober > dérobade. Christiane Descotes-Guenon, Marie-Hélène Morsel, Claude Richou: L'éxercisier. Presses universitaires de Grenoble, 2005. p 121, 125.
Glisser > glissade.
Noyer > noyade.
Promener > promenade.

 Sufixos -ion, -tion, -ation, -sion, -xion 
Lo sufixo -ation ye un sufixo culto francés cognato de lo sufixo culto aragonés -ación, derivaus los dos de lo latín -ATIONEM. Este sufixo por camín patrimonial ha dau en francés o sufixo -aison (liaison) y en aragonés -azón (ligazón). Ye un sufixo feminín:
Préparer > preparation.
Fabriquer > fabrication.
Publier > publication.

Los verbos con sufixo verbal -iser fan los suyos substantivos derivaus con este sufixo:
Organiser > organization.
Utiliser > utilization.

Lo sufixo -sion se presenta substituyindo a consonants sonoras como la d.
S'évader > evasion.
Décider > décision.

Lo sufixo -ssion presenta circumstancias pareixidas a l'anterior, pero substituye a consonants sordas como la t.
Permettre > permission.

Encara que en estos verbos lo substantivo derivau tienga una s xorda, presentan un participio fuerte con s sonora.

Lo sufixo -tion se presenta en grupos consonanticos con las formas -ition,  ction y ption. 
Definir > définition.
Protéger > protection.
Agir > action.

Ye notable la relación con verbos irregulars acabaus en -ire y en especial los irregulars acabaus en -uire, equivalents de los verbos irregulars aragoneses acabaus en -ducir y en -struir:
S'inscrire > inscription ("inscripción").
Interdire > interdiction.
Conduire > conduction ("conducción").
Détruire > destruction ("destrucción").
Traduire > traduction ("traducción").

Lo sufixo -xion se presenta en verbos cultos con grupos consonanticos como -ct- u -x-:
Anexer > anexion.
Se connecter > connexion.

 Sufixo -ment 
Ye cognato de lo sufixo -miento en aragonés. Con los verbos de la primera conchugación prene la forma -ement, que en aragonés ye -amiento. Los substantivos derivaus son masculins:
Commencer > commencement.
Ranger > rangement.
Changer > changement.
Remercier > remerciment.

Maminemos bi ha verbos probablement formaus a partir de substantivos con esta forma:
Argument > argumenter.

 Sufixo -age 
Lo sufixo -age ye cognato de l'aragonés -ache, y derivan los dos de lo latín -ATĬCU. Los substantivos formaus son masculins.
Heriter > héritage ("herencio").
Gaspiller > gaspillage.
Aborder > abordage.
Raser > rasage.
Emboutir > emboutissage.

 Nombres de resultau 
 Sufixo -ure 
Ye cognato de lo sufixo -ura en aragonés. Lo substantivo derivau ye de chenero feminín:
Ouvrir > ouverture.

 Sufixo -is 
Deriva de lo latín -ICIUM y ye lo cognato de l'aragonés -izo.
Bâtir > bâtisse.
Couler > coulis ("suco", "salsa").
Loger > logis.
Hacher > hachis.
Semer > semis ("sembrau", "sembradura", "plantero").
Clapoter > clapotis.
Bafouiller > bafouillis.
Barbouiller > barbouillis.
Gazouiller > gazouillis.

 Doble nominalización 
Un verbo con diferents sentius puede orichinar diferents nominalizacions:

 Verbo  subtantivo rizotonico -age -ment -ure -ion y pareixius participio  Abattre  abbatage abattement    Acquérir       acquisition acquis  Arrêter arrêt    arrestation   Changer change  changement    Déchirer   déchirement déchiure   Emballer  emballage emballement    Essayer essai essayage     Étirer  étirage étirement    Exposer       exposition exposé  Payer  paie  paiement    Relever  relève   relèvement    Tourner  tour tournage  tournure  tournée Retourner  retour  retournement   

 Nominalización d'adchectivos 
Se puede formar substantivos a partir d'adchectivos calificativos con los sufixos -ance, ence, –esse, -ie, -ise y -té.

 Sufixos -ce, -ance, -ence 
Fort > force.
Important > importance.
Violent > violence.

 Sufixo -(i)té 
La forma -té va con adchectivos curtos:
Beau > beauté.
Clair > clarté.

La forma ité gosa ir con adchectivos mes largos, que a vegadas ya levan un sufixo:
Sensible > sensibilité.

D'entre las derivacions con este sufixo que no siempre pueden trobar-sen en atras luengas romances tenemos:
Efficace > efficacité.
Étrange > étrangeté.
Limpide > limpidité.

 Sufixos -ise, -esse 
Representan dos camins diferents dende lo sufixo latín -ITIA, que ha dau en aragonés -eza:
Franc > franchise (puede estar "franqueza" u "franquicia").
Gourmand > gourmandise.
Tendre > tendresse.

 Sufixo -ie, -rie 
Fou > folie.
Galant > galanterie.

D'entre las derivacions con este sufixo que no siempre pueden trobar-sen en atras luengas tenemos:
Inepte > ineptie.

 Sufixo -itude 
Cert > certitude.

 Sufixo -eur 
Lo sufixo -eur deriva de lo latín -OR, -ŌRIS y ye cognato de lo sufixo -or en aragonés. 
Laid > laideur.
Doux > douceur.

Lo suyo emplego en latín primero ligau a verbos de la segunda conchugación latina ligaus a adchectivos terminaus en -ido.
CALĒRE (que por derivación tamién da CALIDUS) > CALOR > chaleur.
PALLĒRE (que por derivación tamién da PALLIDUS) > PALLOR > pâleur.

Como herencio de lo suyo emplego en latín se puede trobar en substantivos derivaus de adchectivos (chaleur), pero tamién de verbos (clameur), tanto en cultismos (odeur, horreur) como en palabras patrimonials (noirceur), u en chermanismos (laideur, blancheur).

Se puede emplegar pa nombrar magnituz fisicas:
Grand > grandeur ("grandaria")
Large > largeur ("amplaria").
Lent > lenteur.
Lourd > lourdeur ("peso")

Se puede aplicar a nombres de color:
Blanc > blancheur.  
Noir > noirceur.

 Sufixo -isme 
S'emplega pa creyar lo nombre d'una noción abstracta:
Réel > réalisme.
Royal > royalisme.

 Sufixo -iste 
S'emplega pa creyar la denominación de las personas d'acuerdo con la caracteristica de l'adchectivo:
Réel > réaliste.
Royal > royaliste.

 Nominalización de proposición completiva 
Ye común en lo lenguache periodistico.

 Referencias 

 Bibliografía 
 David A. Pharies: Diccionario Etimológico de Los Sufijos Españoles: Y de Otros Elementos Finales Volumen 25 de Biblioteca románica hispánica. Editorial Gredos, S.A., 2002. ISBN 8424923391, 9788424923396.
 J.A. Saura: Elementos de fonética y morfosintaxis benasquesas, Zaragoza, Gara d'Edizions-Institución Fernando el Católico (2003).
 Gramática francesa. Larousse Editorial, S.A, 2014.
 Jesús Cantera y Eugenio de Vicente: Gramática francesa. Editorial Cátedra, S.A., 1999.
 Christiane Descotes-Guenon, Marie-Hélène Morsel, Claude Richou: L'éxercisier. Presses universitaires de Grenoble, 2005.
 Ludivine Glaud, Yves Loiseau, Elise Merlet: Grammaire essentielle du françáis. B1. Les Éditions Didier, 2015.
 Élodie Heu: Le nouvel édito. Niveau B1. Les Éditions Didier, 2012.
 Jacky Girardet, Jean-Marie Cridlig: Panorama Plus 1 Méthode de français. Santillana-Clé International, 1996.

Categoría:Lexicolochía d'o francés